Ritröðin Ísland í aldanna rás hefur notið fádæma vinsælda hjá lesendum á öllum aldri . Nú hefur nýtt bindi bæst við en það er helgað 18. öldinni – einu dramatískasta tímabili í sögu þjóðarinnar . Í upphafi hvers árs er atburðaannáll auk veðurlýsingar ársins . Gríðarleg vinna var lögð í að gera bókina sem best úr garði og eftirtaldir sérfræðingar rituðu yfirlitsgreinar hver á sínu fræðasviði : Anna Agnarsdóttir , Ari Trausti Guðmundsson , Árni Björnsson , Einar Gunnar Pétursson , Gísli Gunnarsson , Guðbjörn Sigurmundsson , Guðjón Friðriksson , Guðlaugur Rúnar Guðmundsson , Gunnar Kristjánsson , Halldór Bjarnason , Magnús Rafnsson , Már Jónsson , Njáll Sigurðsson , Páll V. Bjarnason , Pétur Hafstein , Sigurður Pétursson , Svavar Sigmundsson , Þóra Kristjánsdóttir og Æsa Sigurjónsdóttir Ísland í aldanna rás 1700 – 1799 er fróðlegt , skemmtilegt og alþýðlegt upplýsingarit . Ýtarlegar mynda - , nafna - og atriðisorðaskrár eru í bókinni og gera hana þar með mjög aðgengilega fyrir fróðleiksfúst fólk á öllum aldri . Bókin er í stóru broti og tæpar 600 blaðsíður að lengd . Pantaðu fyrir 10:00 , og fáðu milli 11:00 og 13:00